Document ID: 31999R1238

NEUVOSTON ASETUS (EY, EHTY, EURATOM) N:o 1238/1999,
annettu 14 päivänä kesäkuuta 1999,
Itävaltaan, Suomeen ja Ruotsiin sovellettavien määrien lisäämisestä Euroopan unionin jäsenvaltioiden Euroopan-puoleiselle alueelle tehtävien virkamatkojen päivärahoja koskevaan Euroopan yhteisöjen virkamiehiin sovellettavien henkilöstösääntöjen liitteessä VII olevaan 13 artiklaan
EUROOPAN UNIONIN NEUVOSTO, joka
ottaa huomioon Euroopan yhteisöjen perustamissopimuksen ja erityisesti sen 283 artiklan,
ottaa huomioon komission ehdotuksen, joka on annettu henkilöstösääntökomitean lausunnon(1) saamisen jälkeen,
ottaa huomioon Euroopan parlamentin lausunnon(2),
ottaa huomioon yhteisöjen tuomioistuimen lausunnon(3),
ottaa huomioon tilintarkastustuomioistuimen lausunnon(4),
sekä katsoo, että
Euroopan yhteisöjen virkamiehiin(5) sovellettavien henkilöstösääntöjen liitteessä VII olevaan 13 artiklaan olisi lisättävä Itävaltaan, Suomeen ja Ruotsiin sovellettavat virkamatkapäivärahojen määrät,
ON ANTANUT TÄMÄN ASETUKSEN:
1 artikla
Muutetaan henkilöstösääntöjä litteessä VII oleva 13 artikla seuraavasti:
1) Lisätään 1 kohdan a alakohdassa olevaan taulukkoon seuraava teksti:
TAULUKON PAIKKA
2) Lisätään 2 kohdan ensimmäiseen virkkeeseen luetelmakohta seuraavasti:
- 94,37 euroa Itävallassa,
- 144,05 euroa Suomessa,
- 144,05 euroa Ruotsissa,
2 artikla
Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 14 päivänä kesäkuuta 1999.

Labels: 10
9
18
15